Резиме ''Организоване криминалне групе – криминолошки контекст и безбједносне перспективе (студија случаја: Босна и Херцеговина)

Организовани криминалитет у Босни и Херцеговини [БиХ] има свој вишедеценијску генезу, што се може посматрати кроз неколико периода. Истовремено, развијао се правни и институционални оквир против организованог криминалитета у БиХ, укључујући ратификацију међународних докумената и увођење у домаће законодавство потребних инкриминација (организова криминална група, појединачних кривичнх дјела, и др.). Оно што претхдона истраживања сугеришу чини се да не постоји довољно интересовања за овај феномен, како код стручне, тако и научне јавности. Посебно забрињава прилично широк приступ када се ради о кривичном процесируању дјела која се сматрају организованим криминалитетом. То се неминовно одражава и на конкретне кривичне поступке који се воде пред надлежним органима, али и ствање слике о распростањености овог криминалног феномена. То не значи да организовани криминалитет не постоји у БиХ, већ да се много чешће подижу оптужбе и за оне облике криминалног организовања које немају елементе организованог криминалитета. А управо због тога, у теорији и пракси, се и прави разлика између онога што јесте организовани криминалитет и онога што није.
У том смислу припремљен је овај рад. Његов циљ јесте да се на основу утврђених критеријума у литератури шта се сматра организованим криминалитетом анализирају правноснажни судски предмети у БиХ који су квалификовани као организовани криминалитет. Намјера је да идентификујемо у којој су мјери судске пресуде базиране на тим критеријума. Такав приступ је значајан ради објективног сагледавања стања организованог криминалтиета, а самим тим и адекватног одговора на исти проблем. Такође, организовани криминалитет у БиХ треба да буде анализиран  и у друштвеном  контексту, будући да организоване криминалне групе делују у одређеном друштвеном  окружењу и интеракцији.

